תקנות למניעת אלימות במשפחה (מינוי מעריכי מסוכנות) (הוראת שעה)

{{ח:התחלה}}
{{ח:כותרת|תקנות למניעת אלימות במשפחה (מינוי מעריכי מסוכנות) (הוראת שעה), התשפ״ה–2024}}

{{ח:פתיח-התחלה}}
{{ח:תיבה|ק״ת תשפ״ה, 358|תקנות למניעת אלימות במשפחה (מינוי מעריכי מסוכנות) (הוראת שעה)|https://olaw.org.il/takanot/takanot-11575.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק למניעת אלימות במשפחה#סעיף 6ב|סעיף 6ב(א)}} {{ח:חיצוני|חוק למניעת אלימות במשפחה|לחוק למניעת אלימות במשפחה, התשנ״א–1991}} (להלן – החוק), ובהסכמת שר המשפטים בהתאם {{ח:חיצוני|חוק למניעת אלימות במשפחה#סעיף 13|לסעיף 13(ג)(3) לחוק}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”המשרד“ – משרד הרווחה והביטחון החברתי;
{{ח:ת|סוג=הגדרה}} ”קרוב משפחה“ – כהגדרתו {{ח:חיצוני|כללי שירות המדינה (מינויים) (סייגים בקרבה משפחתית)|בכללי שירות המדינה (מינויים) (סייגים בקרבה משפחתית), התשס״ח–2007}};
{{ח:ת|סוג=הגדרה}} ”תיקון מס׳ 19“ – {{ח:חיצוני|https://fs.knesset.gov.il/25/law/25_lsr_3056750.pdf|חוק למניעת אלימות במשפחה (תיקון מס׳ 19 – הוראת שעה), התשפ״ג–2023}}.

{{ח:סעיף|2|מינוי מעריך מסוכנות}}
{{ח:ת}} רשאי להתמנות למעריך מסוכנות עובד המדינה שמתקיימים לגביו תנאי הסף הקבועים בתקנות אלה.

{{ח:סעיף|3|הסדר ניגוד עניינים}}
{{ח:ת}} מעריך מסוכנות אשר עלול להימצא, במישרין או בעקיפין, במצב של ניגוד עניינים, בין במילוי תפקידו לפי {{ח:חיצוני|חוק למניעת אלימות במשפחה|החוק}} ובין עניין אישי שלו או תפקיד אחר שלו, ובכלל זה עקב צו לביצוע הערכת מסוכנות שהועברה לטיפולו בנוגע לאדם שהוא קרוב משפחתו או שיש לו היכרות אישית עימו המעלה חשש לניגוד עניינים, או שהיה עימו בקשר טיפולי בשלוש השנים שקדמו להעברת הצו, יודיע על כך לממונה עליו ולא יבצע הערכת מסוכנות בעניינו של אותו אדם.

{{ח:סעיף|4|דרישות העדר עבר פלילי ומשמעתי}}
{{ח:ת}} לא ימונה אדם למעריך מסוכנות אם מצא מנהל תחום הערכת מסוכנות בפיקוח טכנולוגי במשרד כי התקיים בו אחד מאלה:
{{ח:תת|(1)}} הוא הורשע בעבירה שמפאת מהותה חומרתה או נסיבותיה, אין הוא ראוי לשמש מעריך מסוכנות;
{{ח:תת|(2)}} הוגש נגדו כתב אישום בעבירה כאמור בפסקה (1);
{{ח:תת|(3)}} מתנהלת לגביו חקירה בעבירה כאמור בפסקה (1);
{{ח:תת|(4)}} הוא הורשע בעבירת משמעת לפי כל דין שמפאת מהותה חומרתה או נסיבותיה אין הוא ראוי לשמש מעריך מסוכנות;
{{ח:תת|(5)}} הוגשה נגדו קובלנה בעבירת משמעת כאמור בפסקה (4) והליך המשמעת בעניינו תלוי ועומד.

{{ח:סעיף|5|תנאי הכשירות והמומחיות}}
{{ח:תת|(א)}} מעריך מסוכנות יהיה אחד מבעלי המקצועות המנויים להלן:
{{ח:תתת|(1)}} עובד סוציאלי;
{{ח:תתת|(2)}} פסיכולוג;
{{ח:תתת|(3)}} קרימינולוג קליני או קרימינולוג אחר בעל רישיון לעסוק בטיפול לפי כל דין;
{{ח:תתת|(4)}} רופא מומחה בפסיכיאטריה.
{{ח:תת|(ב)}} לא ימונה למעריך מסוכנות אלא מי שעומד באחד מתנאי הכשירות האלה:
{{ח:תתת|(1)}} במהלך שבע השנים שקדמו להגשת מועמדותו לתפקיד מעריך מסוכנות הוא עבר הכשרה בתחום האלימות במשפחה, או שהוא עבר הכשרה בתחום הטיפול הזוגי והמשפחתי או בתחום הטיפול במשבר וטראומה במשפחה שבמסגרתן ניתנה לו הכשרה גם לתחום האלימות במשפחה; על אף האמור בפסקה זו, יראו מועמד בעל ניסיון מצטבר של למעלה מארבע שנים בתחום הטיפול והאבחון באלימות במשפחה כעומד בתנאי זה, ובלבד שההכשרה האמורה התקיימה בתוך עשר השנים שקדמו להגשת מועמדותו לתפקיד מעריך מסוכנות; לעניין זה, ”הכשרה“ – כל אחד מהמפורטים להלן, ואשר כללה שמונה עשרה שעות לימוד לפחות בנוגע להערכה פסיכוסוציאלית של מערכות יחסים זוגיות ומשפחתיות המאופיינות בדפוסים אלימים והטיפול בהם:
{{ח:תתתת|(א)}} הכשרה עיונית ומעשית של שישים שעות לימוד לפחות, שאישר השר;
{{ח:תתתת|(ב)}} קורס שנלמד במסגרת חוג אקדמי במוסד מוכר כמשמעותו {{ח:חיצוני|חוק המועצה להשכלה גבוהה#סעיף 9|בסעיף 9 לחוק המועצה להשכלה גבוהה, התשי״ח–1958}};
{{ח:תתת|(2)}} הוא מילא תפקיד של עובד סוציאלי לפי אחד מהחוקים המפורטים להלן, על פי מינוי של שר הרווחה והביטחון החברתי, ובלבד שממועד סיום עבודתו בתפקיד כאמור, אם הסתיים, לא חלפו יותר משלוש שנים עד למועד הגשת מועמדותו לתפקיד מעריך מסוכנות:
{{ח:תתתת|(א)}} {{ח:חיצוני|חוק הסעד (סדרי דין בעניין קטינים, חולי נפש ונעדרים)|חוק הסעד (סדרי דין בעניין קטינים, חולי נפש ונעדרים), התשט״ו–1955}};
{{ח:תתתת|(ב)}} {{ח:חיצוני|חוק ההגנה על חוסים|חוק ההגנה על חוסים, התשכ״ו–1966}};
{{ח:תתתת|(ג)}} {{ח:חיצוני|פקודת המבחן|פקודת המבחן [נוסח חדש], התשכ״ט–1969}}.

{{ח:סעיף|6|ניסיון}}
{{ח:ת}} לא ימונה למעריך מסוכנות אלא מי שהוא בעל ניסיון של שנתיים לפחות, בתחום האבחון והטיפול באלימות במשפחה, בחמש השנים שקדמו למועד הגשת מועמדותו לתפקיד מעריך מסוכנות, או שהוא בעל ארבע שנות ניסיון לפחות בתחום האבחון והטיפול באלימות במשפחה בעשר השנים שקדמו למועד הגשת מועמדותו כאמור.

{{ח:סעיף|7|תוקף}}
{{ח:ת}} תקנות אלה יהיו בתוקף כל עוד {{ח:חיצוני|חוק למניעת אלימות במשפחה#סעיף 6ב|סעיף 6ב(א) לחוק}} בתוקף.

{{ח:סעיף|8|הוראת מעבר}}
{{ח:ת}} על אף האמור {{ח:פנימי|סעיף 4|בתקנות 4}} {{ח:פנימי|סעיף 5|ו־5}}, מי שערב יום התחילה הוא בעל מינוי למעריך מסוכנות לפי {{ח:חיצוני|https://fs.knesset.gov.il/25/law/25_lsr_3056750.pdf|תיקון מס׳ 19}}, יראו אותו כבעל הכשירות, המומחיות והניסיון הנדרשים לפי תקנות אלה.

{{ח:חתימות|ל׳ בחשוון התשפ״ה (1 בדצמבר 2024)}}
* '''יעקב מרגי'''
שר הרווחה והביטחון החברתי
{{ח:סוגר}}
{{ח:סוף}}
[[קטגוריה:בוט חוקים]]